laion/Wikipedia-Exotic huggingface dataset:
შოთა ხაბარელი

შოთა დიმიტრის ძე ხაბარელი (დ. 26 დეკემბერი, 1958, ძლევისჯვარი, ქარელის რაიონი) — ქართველი ძიუდოისტი და პოლიტიკოსი, საბჭოთა კავშირის სპორტის დამსახურებული ოსტატი (1980). 1982 წელს დაამთავრა საქართველოს ფიზკულტურის სახელმწიფო ინსტიტუტი და თბილისის სახელმწიფო უნივერსიტეტის იურიდიული ფაკულტეტი. სსრკ (1982) და სსრკ ხალხთა VIII სპარტაკიადის (1983), ევროპის (გუნდური, 1979, მილანი; 1985 ბრიუსელი) და XXII ოლიმპიური თამაშების (1980, მოსკოვი) ჩემპიონი. ევროპის ჩემპიონატების ვერცხლისა (1979, 1982) და ბრინჯაოს (1981, 1983), აგრეთვე მსოფლიოს ჩემპიონატის ბრინჯაოს (1983) პრიზიორი. საქართველოს ძიუდოისტთა ნაკრების მთავარი მწვრთნელი 1987-1991 და 1997-2009 წლებში. 2002, 2003, 2006 და 2008 წლებში ევროპის საუკეთესო მწვრთნელად არის დასახელებული. დაჯილდოებულია „საპატიო ნიშნის“ ორდენით. 2012 წლის 31 მაისიდან შოთა ხაბარელი კოალიცია „ქართული ოცნების“ წევრია. საპარლამენტო არჩევნებში დასახელებული იყო კრწანისის მაჟორიტარობის კანდიდატად. კრწანისის უბანში ხაბარელმა 57.18%-ით გაიმარჯვა და 2012-2016 წლებში იყო საქართველოს მე-8 მოწვევის პარლამენტის წევრი (თბილისის კრწანისის მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. 2016-2020 წლებში — საქართველოს მე-9 მოწვევის პარლამენტის წევრი (თბილისის ლილოს მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 1983 წლის დეკემბერში საქართველოს სპორტულ ჟურნალისტთა ფედერაციამ წინასაახალწლო ტრადიციული გამოკითხვის შედეგების მიხედვით დაადგინა საქართველოს 1983 წლის 10 საუკეთესო სპორტსმენი. საქართველოს № 7 სპორტსმენად (52 ქულა) დასახელდა შოთა ხაბარელი (ასკ, მწვრთნელი ო. ნათელაშვილი). რატიშვილი, გ., ქართული საბჭოთა ენციკლოპედია, ტ. 11, თბ., 1987. — გვ. 411. დიმოვი, იან, საქართველოს ფალავნები, თბ.: საბჭ. საქართველო, 1987. — გვ. 131–140. 268 გვ. შოთა ხაბარელი — საქართველოს ბიოგრაფიული ლექსიკონი შოთა ხაბარელი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შოთა ხაბარელი. საქართველოს ეროვნული ოლიმპიური კომიტეტი. ↑ შოთა ხაბარელი „ქართულ ოცნებას" შეუერთდა. „ინტერპრესნიუსი“. 31.05.12. ↑ კოალიცია "ქართული ოცნების" ლიდერმა თბილისის მაჟორიტარი კანდიდატების ვინაობა დაასახელა. „liberali.ge“. 19.07.2012. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020. ↑ 10 საუკეთესო // „ლელო“, 31 დეკემბერი, 1983, № 250 (7561), გვ. 1.
ლეჩქისსერი

ლეჩქისსერი, გადრეკილი — ქედი საქართველოში, ჩოხატაურის მუნიციპალიტეტში. მესხეთის ქედის ჩრდილოეთი განშტოება, მდინარეების კვირისწყლისა და საშუალის (მდინარე გუბაზეულის მარცხენა შენაკადები) წყალგამყოფი. აგებულია შუაეოცენური ასაკის სქელშრეებრივი ტუფ-ბრექჩიებით. ქედის უმაღლესი წერტილია მწვერვალი გადრეკილი (2505 მ). კალთები შემოსილია წიფლნარმუქწიწვიანი ტყეებით, თხემი და მწვერვალები — სუბალპური მდელოებით. ჯაყელი ქ., ქართული საბჭოთა ენციკლოპედია, ტ. 2, თბ., 1977. — გვ. 621.
სიდ კამპეადორი

სიდ კამპეადორი (ესპ. Cid Campeador), ნამდვილი სახელი და გვარი როდრიგო დიას დე ბივარი (ესპ. Rodrigo Diaz de Bivar; დ. 1026–1043 ბივარი — გ. 31 ივლისი, 1099, ვალენსია) — კასტილიელი რაინდი. სახელი გაითქვა გმირობით რეკონკისტის დროს. სიდ კამპეადორს ეძღვნება ხალხური ეპოსი „სიმღერა ჩემს სიდზე“ (XII ს.), აგრეთვე პ. კორნელის ტრაგედია „სიდი“ და სხვა. Information about The Route of El Cid - English
მთვარის დაბნელება

მთვარის დაბნელება — ასტრონომიული მოვლენა — მთვარის შესვლა დედამიწის ირგვლივ ორბიტაზე გარემოქცევისას მის ჩრდილში და თანდათან დროებით გაუჩინარება. მთვარის დაბნელება იმიტომაა შესაძლებელი, რომ მთვარე ანათებს მხოლოდ მზიდან დაცემული გამოსხივების არეკვლით. დედამიწის ჩრდილის დიამეტრი 363 000 კმ-ია (მთვარის მინიმალური სიშორეა დედამიწიდან) და მთავრის დიამეტრზე სამჯერ დიდია, ამასთანავე მზიდან წამოსული სხივები დედამიწიდან წარმოქმნის ორი სახის ჩრდილს, ერთი ჩვეულებრივს და მეორე — ნახევარჩრდილს. ნახევარჩრდილში შესვლისას მთვარის სიკაშკაშის კლება უმნიშვნელოა. ნაწილობრივი დაბნელება იწყება მაშინ, როდესაც მთვარე შედის დედამიწის ჩრდილში. იგი შეიძლება 3 3 4 {\displaystyle 3{\frac {3}{4}}} სთ შეიძლება გაგრძელდეს. ამ შუალედის შუაში კი შეიძლება იყოს მთვარის სრული დაბნელება, 1 3 4 {\displaystyle 1{\frac {3}{4}}} სთ-მდე ხანგრძლივობისა. მთვარის დაბნელება მხოლოდ სავსემთვარეობის დროს ხდება, ამასთან თუ მზე და მთვარე ე. წ. კვანძების (ცაზე მზისა და მთვარისხილულ გზათაგადაკვეთის წერტილების) ახლოსაა (არაუმეტეს 12.0°). მზე მოცემულ (აღმავალ ან დაღმავალ) კვანძს 346.6 დღე-ღამეში უბრუნდება. მთვარე კი ერთსა და იმავე კვანძში 27.21 დღე-ღამის შემდეგ გაივლის. აქედან გამომდინარეობს, რომ კალენდარულ წელიწადში მთვარის დაბნელების ხელშემწყობი პერიოდი 2-ჯერ ან 3-ჯერ არის. მთვარის დაბნელება პერიოდულად მეორდება, რადგან 223 სინოდური თვე თითქმის უტოლდება 242 დრაკონულ თვეს. თითოეული ამ სიდიდეთაგანი დაახლოებით 18 წელს და 11 დღე-ღამეს უდრის და მას საროსი ეწოდება. საროსი ჯერ კიდევ ძვ. წ. VI საუკუნეში იყო ცნობილი. ცის მექანიკის კანონების საფუძველზე შესაძლებელია დაბნელებათა მომენტების წინასწარგამოთვლა დიდი სიზუსტით. მზის დაბნელება ქართული საბჭოთა ენციკლოპედია, ტ. 6, თბ., 1983. — გვ. 667. A good video introduction to Lunar Eclipses from NASA Lunar Eclipse: how to photograph დაარქივებული 2011-06-20 საიტზე Wayback Machine. Live Free Lunar eclipse webcast & hands-on lunar eclipse experiments: 2011-06-15 დაარქივებული 2013-06-01 საიტზე Wayback Machine. Live-webcast of the lunar eclipse on June 15th, 2011 დაარქივებული 2018-05-12 საიტზე Wayback Machine. , University of Applied Sciences Offenburg/Germany Worldwide viewing times for the December 2010 Total Lunar Eclipse დაარქივებული 2023-05-30 საიტზე Wayback Machine. Animated explanation of the mechanics of a lunar eclipse დაარქივებული 2011-08-22 საიტზე Wayback Machine. , University of Glamorgan Lunar Eclipse time sequence დაარქივებული 2012-03-19 საიტზე Wayback Machine. U.S. Navy Lunar Eclipse Computer დაარქივებული 2011-08-13 საიტზე Wayback Machine.
აპრიორული

აპრიორული (ლათ. იმთავითვე) — ცოდნა, რომელიც ცდამდე და მისგან დამოუკიდებლადაა მოცემული ცნობიერებაში და ის თვითონ განსაზღვრავს ცდაში მიღებულ გრძნობად მონაცემებს. ის არის ყველა ადამიანისათვის დამახასიათებელ საყოველთაობის მატარებელი იდეალური ფორმა. ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 234
ნიუ-იორკის მსოფლიო გამოფენა (1939)

მსოფლიო ექსპოზიცია ნიუ-იორკში (ინგლ. 1939-40 New York World's Fair) — გაიხსნა 1939 წლის 30 პრილს და დაიხურა იმავე წლის 31 ოქტომბერს. საგამოფენო არეალმა დაიკავა 486.4 ჰექტარი ფართობი, რაც დღემდე რეკორდად რჩება. გამოფენას 44,932,978 მნახველი ეწვია. ექსპოზიცია თებებად იყო დაყოფილი (ტრანსპოორტი, სურსათ-სანოვაგე, კუმუნიკაცია, მართველობა და ა.შ.) შეგიძლიათ იხილოთ მედიაფაილები თემაზე „ნიუ-იორკის მსოფლიო გამოფენა (1939)“ ვიკისაწყობში. 1939 და 1940 წლების გამოფენები. ნიუ-იორკის მსოფლიო გამოფენა (1939) დაარქივებული 2014-01-09 საიტზე Wayback Machine. . სურათები ნიუ-იორკის მსოფლიო გამოფენიდან (1939).
დეტერმინიზმი

დეტერმინიზმი (ლათ. determinare – განსაზღვრა), ან წინასწარგანჩინება — შეხედულება სამყაროს კანონზომიერების შესახებ, რომლის მიხედვითაც სამყაროში ყველაფერი მიზეზ-შედეგობრივი კავშირით არის განპირობებული, დეტერმინირებული. ამიტომ სამყაროში არ არსებობს არავითარი უმიზეზო მოვლენა ანუ შემთხვევითობა. შემთხვევითობა, მხოლოდ სუბიექტური არცოდნის გამო მოიხმარება მეცნიერებაში, თორემ თავისთავად სამყაროში არავითარი შემთხვევითობა არ არსებობს, სამყაროს მხოლოდ მკაცრი აუცილებლობა და მიზეზობრიობა მართავს. პროტესტანტიზმის მიხედვით ადამიანს არ აქვს თავისუფალი ნება. ადამიანის თავისკენ მომართვაში ერთმანეთს ეშმაკი და ღმერთი ეცილებიან და ადამიანი იქითკენ მიდის, რომლის ძალისხმევაც უფრო მეტი იქნება. მისი ნება უგულებელსაყოფია ამ ორ ძალასთან შედარებით. აქედან გამომდინარე, მადლის გარდამოსვლა გარკვეულ ადამიანებზე ხდება წინასწარგანსაზღვრულად და არა მათი დამსახურებების მიხედვით. ადამიანურ დეტერმინიზმს არ ეთანხმებიან მართლმადიდებელი და კათოლიკური ეკლესიები, რომელთა პოზიციითაც, ქრისტეს მოსვლის ერთ–ერთი შედეგი იყო ადამიანის ცხოვრებაში მანამდე არსებული, ფატალური მდგომარეობის შეცვლა, პიროვნებისათვის თავისუფალი ნებისა და არჩევანის შესაძლებლობის მინიჭება და ამით მათზე პასუხისმგებლობის დაკისრება. წინასწარგანჩინების პირობებში ადამიანისათვის რაიმე საქციელის გამო პასუხის მოთხოვნა აზრს კარგავს. რეფორმაციის მეთოდების გარდა ეს იყო ერთ–ერთი მთავარი პოზიცია, სადაც დესიდერიუს ერასმუსისა და მარტინ ლუთერის შეხედულებები გაიყო. ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 234
ეგზისტენცია

ეგზისტენცია (ლათ. არსებობა) — ადამიანური არსებობის წესის აღმნიშვნელი. ეს ტერმინი იხმარება ეგზისტეციანლიზმში და წარმოადგენს ადამიანური „მე“-ს სულიერ საწყისს, რომლის წყალობითაც ადამიანი არის განუმეორებელი პიროვნება ან პერსონა. Cogito ergo sum შენახვის კანონი კოსმოგონია ეგზისტენციალიზმი სოლიფსიზმი ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 235
ეგოიზმი

ეგოიზმი (ლათ. ego – მე) — ცხოვრების პრინციპი, რომლის მიხედვითაც ადამიანი თავის ქცევაში ხელმძღვანელობს მხოლოდ პირადი ინტერესებით, ანგარიშს არ უწევს საზოგადოების და მის ირგვლივ მყოფთა ინტერესებს, ასეთი მოქმედება არ შეესაბამება საზოგადოებრივ მორალს. რაციონალური ეგოიზმი ნარცისიზმი ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 236 The Selfish Gene, Richard Dawkins (1990), second edition—includes two chapters about the evolution of cooperation, ISBN 0-19-286092-5 ↑ ეგოიზმი - უცხო სიტყვათა ლექსიკონი
კანის კინოფესტივალის ჯილდო საუკეთესო რეჟისორი

კანის კინოფესტივალის ჯილდო საუკეთესო რეჟისორი (ფრან.: Prix de la mise en scène) — კანის კინოფესტივალის ჯილდო. აღნიშნული ჯილდოს მფლობელს ირჩევს ჟიური ფესტივალის ოფიციალურ შერჩევაზე. ჯილდო დაწესებულია 1946 წლიდან. 1951 - ლუის ბუნიუელი, ფილმისთვის „დავიწყებულები“ 1958 - ინგმარ ბერგმანი, ფილმისთვის „ცხოვრების ზღვარზე“ 1959 - ფრანსუა ტრიუფო, ფილმისთვის „ოთხასი დარტყმა“ 1975 - კოსტა-გავრასი, ფილმისთვის „სპეციალური სექცია“ 1978 - ტერენს მალიკი, ფილმისთვის „მკის დღეები“ 1982 - ვერნერ ჰერცოგი, ფილმისთვის „ფიცკარალდო“ 1983 - ანდრეი ტარკოვსკი, ფილმისთვის „ნოსტალგია“ 1986 - მარტინ სკორსეზე, ფილმისთვის „ფულის ფერი“ 1989 - ემირ კუსტურიცა, ფილმისთვის „ბოშათა დრო“ 1991 - ძმები კოენები, ფილმისთვის „ბარტონ ფინკი“ 1992 - რობერტ ოლტმენი, ფილმისთვის „მოთამაშე“ 1993 - მაიკ ლი, ფილმისთვის „შიშვლები“ 1996 - ძმები კოენები, ფილმისთვის „ფარგო“ 1997 - ვონგ კარ-ვაი, ფილმისთვის „ბედნიერები ერთად“ 1999 - პედრო ალმოდოვარი, ფილმისთვის „ყველაფერი დედაჩემის შესახებ“ 2001 - ძმები კოენები, ფილმისთვის „ადამიანი, რომელიც არ არსებობდა“ 2001 - დევიდ ლინჩი, ფილმისთვის „მალჰოლანდ დრაივი“ 2002 - პოლ ტომას ანდერსონი, ფილმისთვის „გამაოგნებელი სიყვარული“ 2003 - გას ვან სენტი, ფილმისთვის „სპილო“ 2005 - მიხაელ ჰანეკე, ფილმისთვის „დაფარული“ 2006 - ალეხანდრო გონსალეს ინიარიტუ, ფილმისთვის „ბაბილონი“ 2007 - ჯულიან შნაბელი, ფილმისთვის „სკაფანდრი და პეპელა“ 2012 - კარლოს რეიგადასი, ფილმისთვის „შუქი წყვდიადის შემდეგ“ 2013 - ამატ ესკალანტე, ფილმისთვის „ჰელი“ 2014 - ბენეტ მილერი, ფილმისთვის „Foxcatcher“ ოფიციალური საიტი კანის კინოფესტივალი IMDB დაარქივებული 2010-04-11 საიტზე Wayback Machine. .
სულიკო ჟღენტი

სულიკო ჟღენტი (დ. 22 ივნისი, 1925, სოფელი სამება, ოზურგეთის მაზრა — გ. 3 თებერვალი, 2000) — ქართველი საბჭოთა კინოდრამატურგი. საქართველოს სსრ-ის ხელოვნების დამსახურებული მოღვაწე (1967). ღირსების ორდენის კავალერი. დაიბადა 1925 წლის 22 ივნისს სოფელ სამებაში, 1954 წელს დაამთავრა საკავშირო კინემატოგრაფიის ინსტიტუტის სასცენარო ფაკულტეტი. მუშაობდა პედაგოგად სკოლაში, სადაც ასწავლიდა ქართულ ლიტერატურას, გაზეთებში აქვეყნებდა სტატიებსა და მოთხრობებს. დაწერილი აქვს უამრავი სცენარი. გარდაიცვალა 2000 წლის 3 თებერვალს. დაკრძალულია დიდუბის საზოგადო მოღვაწეთა პანთეონში. 1959: „სეინერები ზღვაში გადიან“ (დოკუმენტური ფილმი) 1960: „ადამიანი და ფოლადი“ (დოკუმენტური ფილმი) 1961: „ჭიაკოკონა“ (რეჟ. იური ქავთარაძე) 1961: „ბურთი და მოედანი“ (რეჟ. ყარამან (გუგული) მგელაძე) 1964: „ჯარისკაცის მამა“ (რეჟ. რევაზ (რეზო) ჩხეიძე) 1969: „ღიმილის ბიჭები“ (რეჟ. რევაზ (რეზო) ჩხეიძე) 1969: „სინათლე ჩვენს ფანჯრებში“ (რეჟ. ყარამან (გუგული) მგელაძე) 1971: „წუთისოფელი“ (რეჟისორები შოთა მანაგაძე, ნოდარ მანაგაძე) 1972: „ნერგები“ (რეჟ. რევაზ (რეზო) ჩხეიძე) 1974: „ციმბირელი პაპა“ (რეჟ. გიორგი კალატოზიშვილი) 1977: „რაჭა, ჩემო სიყვარულო“ (რეჟ. თემურ ფალავანდიშვილი, იოზეფ მედვედი) 1978: „ჩემი მეგობარი ძია ვანია“ (რეჟ. ვალერიან კვაჭაძე) 1979: „მეცამეტე გოჭი“ (რეჟ. რევაზ ჭარხალაშვილი) 1980: „მშობლიურო ჩემო მიწავ (რაიკომის მდივანი)“ (რეჟ. რევაზ (რეზო) ჩხეიძე) 1982: „ყველა კომეტა როდი ქრება“ (რეჟ. დევი აბაშიძე) 1986: „ახალი არკადია“ (რეჟ. თემურ ფალავანდიშვილი) 1987: „ფესვები“ (რეჟ. ყარამან (გუგული) მგელაძე) 1987: „პლიაჟის ავაზაკი“ (რეჟ. ნანა მჭედლიძე) 1989: „ცხოვრება დონ კიხოტისა და სანჩოსი“ (რეჟ. რევაზ (რეზო) ჩხეიძე) 2008: „მაცხოვრის საფლავზე ანთებული სანთელი“ 1981: „ცხელი ზაფხულის სამი დღე“ (ვაჟა) (რეჟ. მერაბ კოკოჩაშვილი) 1967: საქართველოს ხელოვნების დამსახურებული მოღვაწე 1995: ღირსების ორდენი ლენინური პრემიის ლაურეატი საუკეთესო სცენარის შექმნისათვის მემედ აბაშიძის სახელობის პრემიის ლაურეატი საუკეთესო სცენარის შექმნისათვის 1970, 1972, 1973 — საკავშირო კინოფერტივალების პრემიების ლაურეატი. ქართული საბჭოთა ენციკლოპედია, ტ. 8, თბ., 1984. — გვ. 263. სულიკო ჟღენტი — საქართველოს ბიოგრაფიული ლექსიკონი სულიკო ჟღენტის ქართული კინოს მონაცემტა ბაზაში დაარქივებული 2007-10-28 საიტზე Wayback Machine. სულიკო ჟღენტი კინოფილმების ინტერნეტ-მონაცემთა ბაზაში
ევროპის ხელბურთის ფედერაცია

ევროპის ხელბურთის ფედერაცია (European Handball Federation — EHF) 1991 წლის 17 ნოემბერს დაარსდა ბერლინში. ფედრაციის შტაბ-ბინა მდებარეობს ვენაში. ფედერაციის უმაღლესი ორგანოა კონგრესი, რომელიც ორ წელიწადში ერთხელ იმართება. კონგრესებს შორის ფედერაციის საქმიანობას ხელმძღვანელობს აღმასრულებელი კომიტეტი. ფედერაციის ყოველდღიურ საქმიანობას უძღვებიან საშეჯიბრო, მსაჯთა, მეთოდური, საარბიტრაჟო, ტექნიკური, ქალთა, პლაჟის ხელბურთის და საფინანსო კომიტეტები. ამჟამად ფედერაციის პრეზიდენტია ტორ ლაინი (ნორვეგია). ფედერაციის ოფიციალური ენებია: ინგლისური, ფრანგული და გერმანული. ევროპის ხელბურთის ფედერაციის წევრები არიან 51 ქვეყნის ეროვნული ფედერაცია: ევროპის ხელბურთის ფედერაცია ატარებს: ევროპის ჩემპიონატი ვაჟთა და ქალთა შორის, ევროპის ჩემპიონთა თასი ვაჟთა და ქალთა შორის, ევროპის თასის მფლობელთა თასი ვაჟთა და ქალთა შორის, ფედერაციის თასი ვაჟთა და ქალთა შორის, ჩელენჯ-ქაფი ვაჟთა და ქალთა შორის, ევროპის სუპერ-თასი ვაჟთა და ქალთა შორის. ევროპის ჩემპიონატებს ახალგაზრდებს და იუნორებს შორის (ჭაბუკები და გოგონები) სპორტის ენციკლოპედია. თბილისი. 2006 Гандбол. Справочник. Москва. изд. „ФиС“ 1982 МОК и международные спортивные обьединения. Москва. изд. „ФиС“ 1979 ევროპის ფედერაციის ოფიციალური საიტი მსოფლიო ფედერაციის ოფიციალური საიტი შედეგების არქივი საქართველოში ხელბურთის საიტი დაარქივებული 2012-01-19 საიტზე Wayback Machine.
აღათანგ ხერხეულიძე

აღათანგ ხერხეულიძე (გ. 1 ივლისი, 1625) — ქართლის სამეფოს სახლთუხუცესი ლუარსაბ II-ის დროს. 1612-1614 წლებში განაგებდა არაგვის საერისთავოს. მარაბდის ბრძოლაში 1625 ხელმძღვანელობდა ერთ-ერთ მეწინავე რაზმს. დაიღუპა ამ ბრძოლაში. ხერხეულიძეები არჩილი, თხზულებანი, ტ. 2, თბ., 1937; ჯამბურია გ., გიორგი სააკაძე, თბ., 1964; ჯამბურია გ., ქართული საბჭოთა ენციკლოპედია, ტ. 11, თბ., 1987. — გვ. 472.
პრინციპი

პრინციპი (ლათ. Principium – საფუძველი) — სახელმძღვანელო იდეა, რომელსაც ემყარება ადამიანი თავის მოქმედებაში. პრინციპები სხვადასხვა სახის არსებობს: მეცნიერული, ზნეობრივი, რელიგიური, იურიდიული, პოლიტიკური და სხვა. პრინციპების გარეშე ადამიანთა მოქმედება არ არსებობს. სხვა საკითხია რამდენად სწორ პრინციპებს ემყარება ადამიანი თავის მოქმედებაში. ეს ფილოსოფიის მსოფლმხედველობრივ პრობლემას წარმოადგენს, ვინაიდან პრინციპები ადამიანთა ქცევისა და მოღვაწეობის საყრდენ დებულებებს წარმოადგენენ, ადამიანთა ცხოვრების წესსაც სწორედ ეს პრინციპები განსაზღვრავენ. ის, რაც ადამიანთა ცხოვრების წესს უდევს საფუძვლად ღირებულებას წარმოადგენს, ამიტომ პრინციპებს განსაზღვრავს არა მხოლოდ მათი ობიექტურობა და აუცილებლობა, არამედ მათი მნიშვნელობა ადამიანისათვის. ფილოსოფია – ტ. რეხვიაშვილი, ვ. ჭიაურელი – თბილისი, 2006 წ. გვ. 246
კემბრიჯი (მრავალმნიშვნელოვანი)

კემბრიჯი (ინგლ. Cambridge) კემბრიჯის უნივერსიტეტი — უნივერსიტეტი გაერთიანებულ სამეფოში. კემბრიჯი — ქალაქი გაერთიანებულ სამეფოში. კემბრიჯი — ქალაქი მერილენდში, აშშ. კემბრიჯი — ქალაქი მასაჩუსეტსში, აშშ. კემბრიჯი — ქალაქი კანადაში.
1625

ვიკისაწყობში არის გვერდი თემაზე: 1625 1625 (ათას ექვსას ოცდახუთი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 10 დღე. ეს წელი არის XVII საუკუნის მე-3 დეკადის მე-5 წელი. 25 მარტი : მარტყოფის ბრძოლა 1 ივლისი : მარაბდის ბრძოლა მთავარი სტატია: კატეგორია:დაბადებული 1625. მთავარი სტატია: კატეგორია:გარდაცვლილი 1625. 27 მარტი : ჯეიმზი — შოტლანდიის, ინგლისისა და ირლანდიის მეფე (დ. 1566) 1 ივლისი : აღათანგ ხერხეულიძე — ქართლის სამეფოს სახლთუხუცესი
საპარიკმახერო

საპარიკმახერო — დაწესებულება, რომელიც სთავაზობს მოსახლეობას თმის მოვლის მომსახურებას (თმის კრეჭა, დახვევა, დავარცხნა, წვერისა და ულვაშის კრეჭა და გაპარსვა). სპეციალისტს, რომელიც მუშაობს საპარიკმახეროში, პარიკმახერი ჰქვია. ხშირად საპარიკმახერო არის სილამაზის სალონის განუყოფელი ნაწილი. შეგიძლიათ იხილოთ მედიაფაილები თემაზე „საპარიკმახერო“ ვიკისაწყობში.
The Best of Both Worlds (Marillion-ის ალბომი)

Best of Both Worlds — ბრიტანული ნეო-პროგრესული როკ-ჯგუფ Marillion-ის სიმღერების კომპილაციური ალბომი, გამოცემული 1997 წელს. კრებული წარმოადგენს ჯგუფის მხრიდან ლეიბლზე EMI Records შემოქმედების შეჯამებას. ამის შემდეგ კოლექტივის კონტრაქტი ლეიბლთან ამოწურული იქნა. ალბომი ორი დისკისგან შედგება, სადაც პირველზე შეტანილია ფიშის ჯგუფში ლიდერობის პერიოდის სიმღერები, ხოლო მეორეზე - სტივ ჰოგართის მოსვლის შემდეგ ჩაწერილი ცნობილი ჰიტ-სინგლები. Script For A Jester's Tear Market Square Heroes (სინგლის ვერსია) He Knows You Know Forgotten Sons Garden Party Assassing (სინგლის ვერსია) Punch And Judy Kayleigh (სინგლის ვერსია) Lavender (სინგლის ვერსია) Heart Of Lothian (სინგლის ვერსია) Incommunicado Warm Wet Circles (სინგლის ვერსია) That Time Of The Night (The Short Straw) Sugar Mice The Uninvited Guest Easter Hooks In You (რემიქსი) The Space Cover My Eyes No One Can Dry Land Waiting To Happen The Great Escape Alone Again In The Lap Of Luxury (სინგლის ვერსია) Made Again King Afraid Of Sunlight Beautiful (სინგლის ვერსია) Cannibal Surf Babe ↑ Franck, John. (2011 [last update])The Best of Both Worlds - Marillion | AllMusic. allmusic.com. ციტირების თარიღი: 4 July 2011.
ცუდი აღზრდა (ფილმი)

ცუდი აღზრდა (ესპ. La mala educación) — პედრო ალმოდოვარის მიერ 2004 წელს გადაღებული ფილმი. იგი შეეხება ორ ხელმეორედ შეხვედრილ მეგობრეს (და საყვარლებს), რომლებიც გარემოცული არიან მკვლელობათა მისტერიით. ფილმის ძირითადი თემები არის სექსუალური დამოკიდებულება კათოლიკე მღვდელზე, ტრანსსექსუალობა, ნარკოტიკზე დამოკიდებულება. ოფიციალური საიტი „ცუდი აღზრდა“ — კინოფილმების ინტერნეტ-მონაცემთა ბაზა (ინგლისური)
Brief Encounter

Brief Encounter — ბრიტანული ნეო-პროგრესული როკ-ჯგუფ Marillion-ის საკონცერტო EP. იგი გამოიცა 1986 წელს, ჯგუფის საკონცერტო ტურნეს მსვლელობისას. 1997 წელს, როდესაც გამოიცა Real to Reel, ეს კრებული თანდართული იქნა დამატებითი დისკის სახით. Lady Nina - 5:45 Freaks - 4:05 Kayleigh - 3:52 Fugazi - 8:14 Script For a Jester's Tear - 8:20 Lady Nina - პროდიუსერი კრის კიმსი, Wonderknob Ltd.-სთვის Freaks - პროდიუსერი კრის კიმსი, Chris Kimsey Productions Ltd.-სთვის Kayleigh, Fugazi, Script For a Jester's Tear - პროდიუსერი და ინჟინერი მარკ ფრიგარდი ყველა სიმღერის ავტორობა - მარილიონი. ხანგრძლივობები აღებულია 1986 წლის გრამფირფიტიდან. ფიში — ვოკალი სტივ როზერი — გიტარები მარკ კელი — კლავიშები პიტ ტრევავასი — ბას გიტარა იენ მოსლი — დასარტყმელი საკრავები ინფორმაცია ჯგუფის ოფიციალურ საიტზე დაარქივებული 2011-06-08 საიტზე Wayback Machine.
ბააკა ხერხეულიძე

ბააკა (კახაბერ) ხერხეულიძე — თავადი, ქართლის სამეფოს ფარეშთუხუცესი, გიორგი სააკაძის მომხრეთა დასის წევრი. 1612 წელს წავკისში სააკაძეს აცნობა მის წინააღმდეგ მოწყობილი შეთქმულების ამბავი, რითაც იგი სიკვდილს გადაარჩინა. შეთქმულებმა ცხვირი მოჰკვეთეს. შესაძლოა დაიღუპა მარაბდის ბრძოლაში თავის სახლიკაცებთან ერთად (1625). სააკაძესა და მის მომხრეებს ძლიერი მოწინააღმდეგე ჰყავდათ დიდ თავადთა მრავალრიცხოვანი ჯგუფის სახით, რომელსაც ფარსადან ციციშვილი და შადიმან ბარათაშვილი ხელმძღვანელობდნენ. სააკაძის მოწინააღმდეგებმა შეძლეს მეფის მიმხრობა და სააკაძის საწინააღმდეგო შეთქმულების მოწყობა. ლუარსაბ მეფე შეუშინდა თავადებს და სააკაძე დასაღუპავად გაიმეტა. მათ შეადგინეს სამოქმედო გეგმა — გადაწყვიტეს, სააკაძე წავკისში მოეწვიათ მეფესთან სანადიროდ, ღამე თავს დასხმოდნენ და მოეკლათ. ივანე ჯავახიშვილის მიხედვით, სააკაძის მომხრე ფეოდალებს შორის, ბააკა ხერხეულიძის გარდა, ასევე იყვნენ: ნუგზარ არაგვის ერისთავი, თეიმურაზ მუხრანბატონი, იესე ქსნის ერისთავი, ზაზა ციციშვილი და სხვ. წავკისში სააკაძე მხოლოდ ერთი მხლებლის ამარა მივიდა. დიდ მოურავს წარმოდგენაც კი არ შეეძლო, რომ მისი დამსახურების კაცს სასიკვდილოდ გაიმეტებდნენ, მით უმეტეს, მეფისაგან არ მოელის ღალატს. ის სრულიად დამშვიდებული მივიდა სიძესთან, ღვინო დალია, თავის კარავში შევიდა, რათა დაესვენა და დილით ენადირა. 1612 წლის 20 მაისს, სააკაძე შეთქმულებმა მეფის საზაფხულო სადგომში, წავკისში დაიბარეს ნადირობის საბაბით. იგი აქ უნდა მოეკლათ. მეფე გაეცალა სისხლიან ასპარეზს და სამოქმედო ასპარეზი ბნელი ძალების ხელში დატოვა. თუმცა ბააკა ხერხეულიძემ მოახერხა ამ საშინელი საქმის აღსრულებამდე სააკაძის გაფრთხილება: ბააკა ხერხეულიძემ ამ საქციელით სასწორზე შეაგდო თავისი სიცოცხლე. ამისთვის, ბერი ეგნატიშვილის მიხედვით, ბააკას ცხვირ-პირი დააჭრეს: ცხადია, თავის სიცოცხლეს საფრთხის ქვეშ არავინ ჩააგდებდა ქვეყნისა და მეფის მოღალატის გამო, არავინ დაისჯიდა ასე თავს, მაგრამ მან დანამდვილებით იცოდა, რომ სააკაძე არა ქვეყნის მოღალატე, არამედ ქვეყნისა და მეფის მხსნელი იყო. ბააკა ხერხეულიძემ მოურავის ფასი იცოდა და სწორედ იმ რწმენით გაწირა თავი, რომ ქვეყნის სამაგალითო მამულიშვილს იხსნიდა. ჯამბურია გ., გიორგი სააკაძე, თბ., 1964; ქართული საბჭოთა ენციკლოპედია, ტ. 11, თბ., 1987. საქართველოს ისტორიის ნარკვევები, ტომი IV, 1974წ. ბერი ეგნატაშვილი, ქართლის ცხოვრება. ქართული მწერლობა, ტ. 6, თბილისი, 1989 წ. ხერხეულიძეები ↑ 1.0 1.1 საქართველოს ისტორიის ნარკვევები, ტომი IV, თავი მეხუთე, §2, თბილისი, 1974 ↑ 2.0 2.1 ბერი ეგნატაშვილი, ქართლის ცხოვრება. ქართული მწერლობა, ტ. 6, გვ. 760, თბილისი, 1989
ალექსი შიუკაშვილი

ალექსი ვლადიმერის ძე შიუკაშვილი, შიუკოვი (დ. 3 მარტი [ ძვ. სტ. 19 თებერვალი], 1893, თბილისი — გ. 9 დეკემბერი, 1985, მოსკოვი) — სამამულო ავიაციის ერთი პიონერთაგანი და პირველი ქართველი მფრინავი, ავიაციის პოლკოვნიკი, სკკპ წევრი 1943-იდან. გიმნაზისტმა შიუკაშვილმა 1908 წლის 5 მაისს რუსეთის იმპერიაში პირველმა იფრინა თავისი კონსტრუქციის პლანერით. აფრინდა მახათის მთიდან (თბილისი). 1912 წელს შექმნა ორიგინალური კონსტრუქციის თვითმფრინავი „უტკა“, შემდეგ მოქანავე ფრთებიანი საცდელი თვითმფრინავი. მან პირველმა მსოფლიოში შექმნა და გამოიყენა სამთვლიანი შასი (წინა თვალი ასაკეცი ჰქონდა). 1941 წელს დაამთავრა გატჩინის ოფიცერთა საავიაციო სკოლა. შიუკაშვილი პირველი მსოფლიო ომის მონაწილეა, გიორგის ჯვრის კავალერი. ოქტომბრის რევოლუციის შემდეგ იყო მოსკოვის დაცვის ავიაციის უფროსი, კავკასიის არმიის საჰაერი ფლოტის უფროსი და სხვა. სამოქალაქო ომის პერიოდში ხელმძღვანელობდა აღმოსავლეთისა და თურქესტანის ფრონტის ავიაციას. 1923 წელს დაბრუნდა თბილისში. შიუკაშვილი იყო ამიერკავკასიის აეროფლოტის დაარსების ინიციატორი და მისი ხელმძღვანელი. დიდი სამამულო ომის პერიოდში (1941-1945) ხელმძღვანელობდა სამხედრო-საჰაერო ძალების (სსძ) ობიექტების თავდაცვას. ომის შემდეგ იყო სსძ შტაბის სარედაქციო-საგანონცემლო განყოფილების უფროსი, მოსკოვის საავიაციო ინსტიტუტის (მაი) სამხედრო კათედრის მასწავლებელი. არის მრავალი სტატიისა და წიგნის ავტორი ავიაციის დარგში, მათ შორისაა სახელმძღვანელო „ავიაციის საფუძვლები“ (რუსულ ენაზე). დაჯილდოებულია წითელი დროშის ორდენით, სამამულო ომის I ხარისხის ორდენით, წითელი ვარსკვლავის ორდენითა და მედლებით. ალექსი შიუკაშვილის წიგნი Война в воздухе ქართული საბჭოთა ენციკლოპედია, ტ. 11, თბ., 1987. — გვ. 9. Немирова М. А., Авалиани Ю. С., Сквозь годы на крыльях, Тб., 1973.
El Deseo

ელ დესეო — ესპანური კინოკომპანია, რომელიც ეკუთვნის ძმებ ალმოდოვარებს (პედრო და ავგუსტინ ალმოდოვარები). კინოკომპანიის ფილმოგრაფიაში შედის ისეთი ფილმები, როგორიცაა „ყველაფერი დედაჩემის შესახებ“, „ესაუბრე მას“, „ცუდი აღზრდა“, „ჩემი ცხოვრება ჩემ გარეშე“, „დაბრუნება“. El Deseo Producciones დაარქივებული 2009-08-31 საიტზე Wayback Machine. პედრო ალმოდოვარის კუთვნილი კინოკომპანია
ცრვენა ზვეზდა

ცრვენა ზვეზდა შეიძლება ნიშნავდეს: ცრვენა ზვეზდა (საფეხბურთო კლუბი), ბელგრადის საფეხბურთო კლუბი ცრვენა ზვეზდა (საკალათბურთო კლუბი), ბელგრადის საკალათბურთო კლუბი ცრვენა ზვეზდა (ხელბურთის კლუბი), ბელგრადის ხელბურთის კლუბი ცრვენა ზვეზდა (ჰოკეის კლუბი), ბელგრადის ჰოკეის კლუბი
ვლადიმირი (მრავალმნიშვნელოვანი)

სიტყვას ვლადიმირი რამდენიმე მნიშვნელობა აქვს: ვლადიმირი (ასევე ვლადიმერი) — გავრცელებული სლავური მამაკაცის სახელი; ვლადიმირ სვიატოსლავიჩი — კეივის დიდი მთავარი; ვლადიმირი (ქალაქი) — ქალაქი რუსეთში; ვლადიმირის ოლქი — ოლქი რუსეთში; ვლადიმირ-ვოლინსკი — ქალაქი დასავლეთ უკრაინაში; წმინდა ვლადიმირის ორდენი — ორდენი რუსეთის იმპერიაში;